باش ناظیر بینالی ییلدیریم سپتامبرین 25-ده موستقیل‌لیک اوچون رفرندوم کئچیرمه‌یی پلان‌لاش‌دیران عراق کورد بولگه‌سل ایداره‌نین رهبری مسعود بارزانینی بو دوشونجه‌دن ایمتینا ائتمه‌یه چاغیردی.
پایتاخت آنکارادا ژورنالیست‌لرین سوال‌لارینا جاواب وئرن باش ناظیر ییلدیریم بیلدیردی کی، بونو آچیق-آشکار دئییم کی، بو رفرندوم قراری و کئچیریلمک ایستنمه‌سی تورکیه‌نین میللی تهلوکه‌سیزلیک مسئله‌سی‌دیر. تورکیه میللی تهلوکه‌سیزلیگی مسئله‌سینده اولوسلار آراسی موقاویله‌لردن،ایکی طرفلی موقاویله لردن الده ائدیلن حاقلاریندان ایستیفاده ائتمکده قرارلیدیر.
بینالی ییلدیریم تورکیه‌نین دؤولت‌لرین ایستاتوسوندا دییشیک‌لیک ائدیله‌جک هر هانسی تشببوسو الده ائدیلن حاقلار چرچیوه‌سینده، هئچ واخت قبول ائتمه‌یه‌جگینی وورغولادی.
باش ناظیر بوتون دونیانین علیهینه اولدوغو بو رفرندومون اینادلا کئچیریلمه‌یه جهد ائدیلمه‌سی‌نین کوردلر اوچون ده منفی اساس‌لاری اولدوغونو، بؤلگه‌ده اساساً پروبلئم‌لره یئنی‌لری‌نین علاوه اولوناجاغینی قئید ائتدی.
"کرکوک-ون بو مسئله‌یه داخیل ائتمه‌سی ایسه آیری بیر فاجعه دیر. کرکوک-ده اها‌لی‌نین 70 فایزی تورکمن‌دیر دئیه باش ناظیر بینالی ییلدیریم وورغولادی.
